Tour de France 2007

Tour de France 2007 var den 94. utgaven av sykkelrittet Tour de France, fra 7. juli til 29. juli, 2007. For tredje gang var touren innom England. Touren startet med prolog i London, og første etappe gikk til Canterbury, Kent. 

21 lag deltok i rittet; alle ProTour-lagene med unntak av Unibet.com, samt kontinentallagene Agritubel og Barloworld. Kurt Asle Arvesen deltok for tredje gang, mens Thor Hushovd deltok for syvende år på rad. Hushovd vant 4. etappe, og ble nummer fire i kampen om den grønne trøya.

Alberto Contador vant sammenlagt og ungdomskonkurransen, Mauricio Soler fikk klatretrøya, og Tom Boonen vant poengtrøya.

 Deltakere 
Se liste over utøvere i Tour de France 2007
For første gang i historien var det ingen rytter som kjørte med startnummer 1 i Tour de France. Fjorårets vinner Floyd Landis, som ble tatt for doping, var ikke fratatt seieren, og Tour de France-arrangøren ville derfor ikke la noen andre kjøre med 1-tallet.Ingen nummer 1  fra Sykkelekspressen.

Grunnet alle dopingsakene tidligere i 2007 ble alle rytterne oppmuntret til å skrive under på antidopingkontrakten fra det internasjonale sykkelforbundet før start. De ble ikke juridisk tvunget til å skrive under, men presset var stort og sjansen var stor for at rytterne ikke fikk lov til å starte i Touren hvis de ikke skrev under.

Tilsammen stilte 189 ryttere fra 26 ulike nasjoner stilte til start i årets ritt. Spania var best representert med 41 ryttere, mens Frankrike fulgte på plassen etter med 36 ryttere. Norge hadde to startende, mens Sverige, Danmark og Finland hadde en hver (henholdsvis Thomas Lövkvist, Michael Rasmussen og Kjell Carlström). Det baskiske laget Euskaltel-Euskadi var det eneste laget hvor alle rytterne var fra det samme landet (Spania).

Det var ingen tidligere Tour de France-vinnere som deltok i årets ritt, men tre ryttere hadde vunnet den grønne trøya tidligere, Erik Zabel (1996–2001), Robbie McEwen (2002, 2004, 2006) og Thor Hushovd (2005).

36 av rytterne hadde vunnet en etappe i Tour de France tidligere: Boogerd, Boonen, Calzati, Cancellara, Cardenas, Fedrigo, Flecha, Freire, García Acosta, Halgand, Hincapie, Hushovd, Ivanov, Mayo, McEwen, Mensjov, Mercado, Millar, Moreau, O'Grady, Pereiro, Popovytsj, Pozzato, Rasmussen, Sastre, Savoldelli, Schleck, Tosatto, Valverde, Vasseur, Verbrugghe, Vinokourov, Voigt, Weening, Zabel og Zabriskie.
15 ryttere hadde syklet med den gule trøya: Boonen, Cancellara, Dessel, Hincapie, Hushovd, McEwen, Millar, Moreau, O'Grady, Pereiro, Vasseur, Voeckler, Voigt, Zabel og Zabriskie.

21 av rytterne som syklet hele Giro d'Italia tidligere i 2007 var også med i Touren: Aerts, Arroyo, Arvesen, Bruseghin, Cañada, Cioni, Cortinovis, Dean, Förster, Jegou, Knees, Krauss, Lancaster, Mayo, Merckx, Parra, Rasmussen, Savoldelli, Tosatto, Vila og Zabriskie. I tillegg var det ti ryttere som startet i Giroen, men brøyt underveis: Cancellara, Halgand, Hincapie, Hushovd, McEwen, Napolitano, Ongarato, Popovytsj, Voeckler og Wegelius.

 Favoritter før start 
Uten fjorårets vinner Floyd Landis og storvinner Lance Armstrong på startstreken, var det ingen som på forhånd utpekte seg som klar favoritt til å vinne Tour de France 2007. Blant favorittene er disse blitt nevnt: Alexandre Vinokourov (Astana), Alejandro Valverde (Caisse d'Epargne), Carlos Sastre (CSC), Levi Leipheimer (Discovery Channel), Denis Mensjov (Rabobank), Cadel Evans (Predictor-Lotto), Óscar Pereiro Sio (Caisse d'Epargne), Fränk Schleck (CSC), Andreas Klöden (Astana). Michael Rasmussen (Rabobank) var favoritt til å vinne klatretrøya som han hadde gjort de to foregående år.

 Doping 
 Før den 10. etappen ble det kjent at T-Mobile-rytteren Patrik Sinkewitz hadde testet positivt på testosteron utenfor konkurranse den 6. juni.Testet positivt før Tour de France fra aftenposten.no Tyskeren var allerede ute av rittet etter at han kjørt på en tilskuer etter målgang på den 8. etappen og pådro seg blant annet et brukket krageben.

 De tyske TV-kanalene ARD og ZDF sluttet å sende fra Tour de France etter dopingavsløringen.Stopper sendingene fra aftenposten.no

 19. juli ble det kjent at Michael Rasmussen er utestengt fra det danske sykkellandslaget for brudd på meldeplikten til dopingkontrollørene før Tour de France. Rasmussen holdt en pressekonferanse på hviledagen i touren, 24. juli, hvor han sa han hadde gjort en administrativ feil og at alle dopingprøver tatt av han under rittet var negative.Alt har vært negativt fra aftenposten.no

 24. juli kom det fram at Aleksandr Vinokurov var bloddopet da han vant den 13. etappen i årets ritt. Rett etter at dopingavsløringen ble kjent trakk Vinokourovs lag, Astana, seg fra resten av Touren.Aleksandre Vinokourov tatt for doping fra aftenposten.no

 Før starten på den 218,5 kilometer lange 16. etappen protesterte åtte av Tour-lagene mot doping ved å sette seg ned i stede for å starte på etappen. De franske lagene Ag2r, Agritubel, Française des Jeux, Bouygues Télécom, Cofidis og Credit Agricole, samt de to tyske lagene Gerolsteiner og T-Mobile dannet en forening kalt MPCC (bevegelsen for en troverdig sykkelsport).

 25. juli kom det fram at Cristian Moreni fra Cofidis-laget hadde avlagt positiv prøve på testosteron etter den 11. etappen i årets ritt. Moreni innrømmet at han hadde gjort en feil.  Cofidis-laget, som tidligere på dagen hadde protestert mot doping, trakk seg fra Touren samme kveld.Moreni tatt for doping i Tour de France fra aftenposten.no

 Michael Rasmussen ble seint 25. juli utestengt fra Tour de France av laget sitt, Rabobank, etter å ha løyet om sitt oppholdssted før Touren. Han skal ha blitt observert i Italia mens han påstod at han var i Mexico. Dette var brudd på Rabobanks etiske regler og han ble også oppsagt fra laget. Rasmussen hadde hatt dopingmistanker hengende over seg siden det ble kjent at han hadde brutt meldeplikten før Touren.Rasmussen utestengt fra Tour de France fra aftenposten.no

 27. juli ble det kjent at direktøren for Touren, Prudhomme, vil bryte samarbeidet med Det internasjonale sykkelforbundet (UCI) etter dopingskandalene under årets ritt.Vg.no - UCI ville aldri ha en ren Tour 27.07.07  fra aftenposten.no

 Natt til 28. juli gikk det rykter om at nok en rytter var tatt i doping. Rytteren skulle ha testet positivt etter den 14. etappen og på det tidspunktet innehatt en av trøyene.Soler tatt i doping fra VGs nettsider Tour de France-arrangør ASO innkalte til pressekonferanse lørdag formiddag og tilbakeviste doping-ryktene.Ingen ny dopingskandale  fra Nettavisen

 30. juli, dagen etter at årets Tour de France var fullført, ble det offentliggjort at spanjolen Iban Mayo testet positivt på EPO.VG Nett: «Mayo dopingtatt» , 30. juli 2007 Testen ble tatt på hviledagen, 24. juli. Mayo ble umiddelbart suspendert fra sitt lag Saunier Duval-Prodir. Han vil bli kastet ut av laget dersom B-prøven også er positiv.

 Etapper 
 Etappe Dato Strekning km Type EtappevinnerProlog   7. juli   London  8  Temporitt   Fabian Cancellara 1.   8. juli   London - Canterbury  203  Flatt   Robbie McEwen  2.   9. juli   Dunkerque -  Gent  167  Flatt  Gert Steegmans  3.   10. juli   Waregem -  Compiègne  236  Flatt  Fabian Cancellara4. 11. juli  Villers-Cotterêts - Joigny  190   Flatt   Thor Hushovd  5.  12. juli  Chablis - Autun  184  Kupert   Filippo Pozzato  6.  13. juli  Semur-en-Auxois - Bourg-en-Bresse  200  Flatt    Tom Boonen7.  14. juli  Bourg-en-Bresse - Le Grand-Bornand  197  Kupert    Linus Gerdemann8.  15. juli  Le Grand-Bornand - Tignes  165  Kupert    Michael Rasmussen Hviledag9.  17. juli  Val-d’Isère - Briançon 161  Kupert    Mauricio Soler10.  18. juli  Tallard - Marseille  229   Flatt    Cédric Vasseur  11.  19. juli  Marseille - Montpellier  180   Flatt    Robert Hunter12.  20. juli  Montpellier - Castres  179  Flatt     Tom Boonen13.  21. juli  Albi  54  Temporitt   Cadel Evans114.  22. juli  Mazamet - Plateau-de-Beille  197  Kupert    Alberto Contador15.  23. juli  Foix - Loudenvielle  196  Kupert    Kim Kirchen1 Hviledag16.  25. juli  Orthez - Gourette - Col d'Aubisque 218   Kupert    Michael Rasmussen17.  26. juli  Pau - Castelsarrasin  188   Flatt    Daniele Bennati 18.  27. juli  Cahors - Angoulême  210   Flatt   Sandy Casar  19.  28. juli  Cognac - Angoulême  55  Temporitt    Levi Leipheimer20.   29. juli  Marcoussis - Paris Champs-Élysées  130  Flatt   Daniele Bennati    Totalt  3.547   
1) Aleksandr Vinokurov ble fratatt seieren pga. doping

 Trøyene dag for dag 

 Etappe Gul trøye Klatretrøye Poengtrøye Hvit trøye Lagkonkurranse 1. etappe Fabian Cancellara  (ingen) Fabian Cancellara Vladimir Gusev Astana 2. etappe David Millar Robbie McEwen 3. etappe Tom Boonen 4. etappe Stéphane Augé 5. etappe 6. etappe Sylvain Chavanel Erik Zabel CSC 7. etappe Tom Boonen 8. etappe Linus Gerdemann Linus Gerdemann T-Mobile Team 9. etappe Michael Rasmussen Michael Rasmussen Rabobank 10. etappe Alberto Contador Caisse d'Epargne 11. etappe CSC 12. etappe 13. etappe 14. etappe Astana 15. etappe Discovery 16. etappe Astana 17. etappe Mauricio Soler Discovery 18. etappe Alberto Contador 19. etappe 20. etappe Vinner Alberto Contador Mauricio Soler Tom Boonen Alberto Contador Discovery

 Resultater 

 Sammenlagt 
RytterLagTid1 Alberto ContadorDiscovery Channel91:00.262 Cadel EvansPredictor-Lotto + 0.233 Levi LeipheimerDiscovery Channel + 0.314 Carlos SastreCSC + 7.08 5 Haimar ZubeldiaEuskaltel + 8.17 6 Alejandro ValverdeCaisse d'Epargne + 11.377 Kim KirchenT-Mobile + 12.188 Jaroslav PopovytsjDiscovery Channel + 12.25 9 Mikel AstarlozaEuskaltel + 14:14 10 Óscar Pereiro SioCaisse d'Epargne + 14:25

 Poengkonkurransen 
RytterLag Poeng1 Tom BoonenQuick Step2562  Robert HunterBarloworld2343 Erik ZabelMilram232

Thor Hushovd kom på 4.-plass i kampen om poengtrøya med 186 poeng.

 Klatrekonkurransen 
RytterLagPoeng1 Mauricio SolerBarloworld2062 Alberto ContadorDiscovery Channel1283 Jaroslav PopovytsjDiscovery Channel105

 Ungdomskonkurransen 
RytterLagTid1 Alberto ContadorDiscovery Channel91:00.262 Mauricio SolerBarloworld + 16.513 Amets TxurrukaEuskaltel + 49:34 

 Lagkonkurransen 
LagNasjonTid1Discovery Channel USA273:12.22 2Caisse d'Epargne Spania + 19:363CSC Danmark + 22:10

 Mest offensive rytter 
Amets Txurruka fra Euskatel ble kåret til årets mest angrepsvillige rytter.

 Se også 
 Liste over utøvere i Tour de France 2007
 Liste over utøvere som ikke fullførte Tour de France 2007

 Referanser 

 Eksterne lenker 

  Offisielt nettsted (Fransk)
  Offisielt nettsted (Engelsk)


Kategori:Sport i Frankrike i 2007